น้ำท่วมทำรายได้รัฐหายเดือนละ1.2หมื่นล้าน
อธิบดีกรมสรรพสามิต ประเมินน้ำท่วมกระทบจัดเก็บรายได้เดือนละ 1.23 หมื่นล้านบาท
21 ต.ค. 2554

อธิบดีกรมสรรพสามิต ประเมินน้ำท่วมกระทบจัดเก็บรายได้เดือนละ 1.23 หมื่นล้านบาท นางเบญจา หลุยเจริญ อธิบดีกรมสรรพสามิต เปิดเผยว่า สถานการณ์น้ำท่วมที่เกิดขึ้นในขณะนี้ส่งผลกระทบต่อการจัดเก็บรายได้ลดลง 12,327 ล้านบาท/เดือน แต่เชื่อว่าเหตุน้ำท่วมจะส่งผลกระทบในระยะสั้นไม่เกิน 3 เดือน ซึ่งเชื่อว่าจะไม่ส่งผลกระทบต่อเป้าหมายการจัดเก็บรายได้ในปีงบประมาณ 2555 ที่ตั้งไว้ 4.01 แสนล้านบาท 
ทั้งนี้ กรมสรรพสามิตจะขยายเวลาการยื่นแบบเสียภาษีให้แก่ผู้ประกอบการ รวมทั้งการยื่นแบบเพื่อขอคืนภาษีด้วย